ROMÂNIA PROIECT

JUDEŢUL BISTRIŢA-NĂSĂUD Nr.\_\_\_\_\_\_\_/\_\_\_\_\_\_\_\_\_\_\_

MUNICIPIUL BISTRIŢA

CONSILIUL LOCAL

**HOTĂRÂRE**

privind acordarea mandatului special domnului viceprimar Sorin Hangan să voteze, în numele şi pe seama Municipiului Bistriţa în cadrul Adunării generale a Asociaţiei de Dezvoltare Intercomunitară pentru Gestionarea Integrată a Deşeurilor Municipale în Judeţul Bistriţa-Năsăud împotriva aprobării Regulamentului serviciului de salubrizare al județului Bistrița-Năsăud, forma consolidată

Consiliul Local al Municipiului Bistriţa, întrunit în ședință ordinară în data de\_\_\_\_\_\_\_\_\_\_\_.

**Având în vedere :**

Adresa nr. 677 din data de 11.03.2022 a Asociației de Dezvoltare Intercomunitară pentru gestionarea integrată a deșeurilor municipale în județul Bistrița – Năsăud înregistrată la Primăria Bistriţa cu nr. 27618/14.03.2022

Nota de fundamentare nr. 6 din 11.03.2022 a Asociației de Dezvoltare Intercomunitară pentru gestionarea integrată a deșeurilor municipale în județul Bistrița-Năsăud

Referatul de aprobare nr. 47755/09.05.2022 al Primarului Municipiului Bistriţa

Raportul comun nr. 47761/09.05.2022 al Direcţiei Administraţie Publică Juridic, Direcţiei Integrare Europeană şi Direcţiei Servicii Publice

Avizul \_\_\_\_\_\_\_ nr. \_\_\_\_\_\_\_al Comisiilor de specialitate ale Consiliului Local al Municipiului Bistriţa reunite

Hotărârea nr. 135/05.07.2007 a Consiliului local al municipiului Bistriţa privind asocierea în cadrul Asociației de Dezvoltare Intercomunitară pentru gestionarea integrată a deșeurilor municipale în județul Bistrița – Năsăud

Hotărârea A.G.A. A.D.I. Deșeuri Bistrița-Năsăud nr. 159 din 03.12.2018 privind atribuirea și încheierea Contractului ”Delegarea prin concesiune a serviciului public de salubrizare respectiv activitatea de colectare, transport, depozitare și transfer al deșeurilor municipale inclusiv deșeuri periculoase din deșeuri menajere și managementul Stațiilor de Transfer și al Centrelor de Colectare din județul Bistrița-Năsăud” către operatorul declarat câștigător al licitației publice, conform Raportului procedurii nr. 1006 din 18.10.2018;

**În baza prevederilor:**

Art. 17, alin. (5), lit. a) - i) și lit. l) și n) din OUG nr. 92/2021 privind regimul deşeurilor;

Art. 7 alin. (1) lit. d), Art. 8, alin. (3), lit. i), Art. 10 alin. (5), Art. 22 alin. (4), Art. 23 alin. (2), Art. 33 din Legea nr. 51/2006, Legea serviciilor comunitare de utilități publice, republicată, cu modificările și completările ulterioare;

Art.6 alin. (1) lit. h), Art. 12 alin. (3), Art. 17 alin. (4) Art. 24 alin. (2) și alin. (5) din Legea nr. 101/2006, Legea Serviciului de salubrizare a localităților, republicată cu modificările și completările ulterioare.

art. 10 lit. b), art. 16, alin. (4) lit. c). art. 20 alin. (1), art. 21 alin. (1) din Statutul actualizat al A.D.I Deșeuri Bistrița – Năsăud.

În temeiul prevederilor art. 89, alin. (3)-(4), art. 129, alin. (1), alin. (2), lit. d), alin. (7), lit. n), art.139 alin.(1), art. 196, alin. (1) lit. a) din Ordonanţa de Urgenţă nr. 57/2019 privind Codul administrativ, cu modificările şi completările ulterioare;

**H O T Ă R Ă Ş T E :**

**Art. 1.** Se aprobă încredinţarea mandatului special domnului viceprimar Sorin Hangan să voteze, în numele şi pe seama Municipiului Bistriţa în cadrul Adunării generale a Asociaţiei de Dezvoltare Intercomunitară pentru Gestionarea Integrată a Deşeurilor Municipale în Judeţul Bistriţa-Năsăud împotriva aprobării Regulamentului serviciului de salubrizare al județului Bistrița-Năsăud, forma consolidată, în forma comunicată de ADI Deşeuri Bistriţa Năsăud prin Adresa nr. 677/11.03.2022, înregistrată la Primăria Bistriţa cu nr. 27618/14.03.2022.

**Art.2.** Viceprimarul municipiului Bistriţa, dl Sorin Hangan va aduce la îndeplinire prezenta hotărâre.

**Art.3.** Prezenta hotărâre a fost adoptată de Consiliul local al municipiului Bistriţa în şedinţa ordinară din data de \_\_\_\_\_\_\_\_\_\_\_cu respectarea prevederilor art. 139, alin. (1) din Ordonanța de Urgență a Guvernului României nr. 57/2019 privind Codul Administrativ, cu modificările și completările ulterioare, cu un număr de \_\_\_\_voturi „pentru”\_\_\_\_\_\_.

**Art.4.** Secretarul general al municipiului, prin Compartimentul Pregătire Documente, contencios, va comunica prezenta hotărâre, prin mijloace electronice:

* Direcţiei Servicii Publice Bistriţa
* Viceprimarului municipiului Bistriţa – dl. Sorin Hangan
* Asociaţiei de dezvoltare intercomunitară pentru gestionarea integrată a deșeurilor municipale în județul Bistrița-Năsăud.
* Primarului municipiului Bistrița
* Instituţiei Prefectului-Judeţul Bistriţa-Năsăud

**PROIECT DE HOTĂRÂRE INIŢIAT DE AVIZ DE LEGALITATE**

**PRIMAR, SECRETAR GENERAL,**

**IOAN TURC FLOARE GAFTONE**

Bistriţa la\_\_\_\_\_\_\_\_\_\_

Nr.\_\_\_\_\_\_\_\_\_\_\_\_\_\_\_

Hotărârea se adoptă cu votul majorităţii consilierilor în funcţie.

A.C./2ex.